**ГОДИШНА ПРОГРАМА**

**ЗА ДЕЙНОСТТА НА ВИСШИЯ АДВОКАТСКИ СЪВЕТ ЗА 2019 ГОДИНА**

ПРИЕТА с Решение №1601/ 08.02.2019 г. на Висшия адвокатски съвет

/Протокол №38/08.02.2019 г./

 **І.** **ПРЕАМБЮЛ**

Висшият адвокатски съвет, предвид възложените му по силата на чл. 122 от Закона за адвокатурата правомощия и задължения, изразяващи се в:

1. Дейности, свързани с организацията на адвокатската професия;

2.Нормотворческа дейност – по законодателния процес, правоприлагането, включително упражняване правомощията по чл. 150, ал. 4 от КРБ и тълкувателния процес на Върховните съдилища;

3. Дейност за повишаване квалификацията на адвокатите;

4. Дейност за повишаване авторитета на адвокатурата и разглеждане на обществено значими проблеми;

5. Дейност за развитие на електронната адвокатура, включително и със създаване на технологични връзки с информационните системи на Висшия съдебен съвет и към средата за междурегистров обмен „RegiX“;

6. Комуникационна дейност.

 С цел активно участие в законодателните програми на Народното събрание с оглед създаването на възможности за разширяване правото на защита на гражданите, с цел подобряване на правната рамка и средата за упражняване на адвокатската професия, с цел подобряването на материалното и социалното положение на адвокатите, както и с цел издигане престижа на адвокатурата,

И като взе предвид приетия годишен бюджет на Висшия адвокатски съвет за 2019 година, взетите през 2018 година решения на Общото събрание на адвокатите от страната, както и направените до този момент предложения, прие следната програма за 2019 година:

 **ІІ. ОСНОВНИ ЦЕЛИ**

 **1. Активно участие в законодателната дейност, свързана с повишаване ефективността на адвокатската професия.**

 **1.1.** Работа по приемане на Закон за изменение и допълнение на Закона за адвокатурата.

 **1.2.** Работа по окончателно приемане измененията в Наредба № 3от 29.10.2004 г. за водене и съхраняване на регистрите от адвокатските съвети.

 **1.3.** Активно участие в законодателната програма на Народното събрание, с оглед създаване на възможности за увеличаване на правото на зашита на гражданите и защита интересите на адвокатурата.

 **1.4.** Активно участие в тълкувателната дейност на Върховните съдилища.

 **1.5.** Осъществяване на дейности поупражняване правомощията на Висшия адвокатски съвет по чл. 150, ал. 4 от Конституцията на Република България.

 **1.6.** Оптимизиране работата на Комисия по правни въпроси (КПВ).

**2. Издигане на престижа и авторитета на адвокатурата.**

 **2.1.** Поддържане на политика на публичност и прозрачност в работата на Висшия адвокатски съвет.

 **2.2.** Повишаване професионалната квалификацията на адвокатите.

 **2.3.** Утвърждаване на международния авторитет на Висшия адвокатски съвет.

 **2.4.** Организиране на конференции, семинари, кръгли маси, кампании по въпроси, актуални за адвокатурата, за съдебната система, по обществено значими въпроси и др.

 **2.5.** Работа по осъществяване на Комуникационната стратегия на българската адвокатура.

 **2.6.** Празничен календар - годишнини, дни на адвокатурата, официални празници и др.

 **3. Предотвратяване на нелоялната конкуренция.**

 **3.1.** Активно взаимодействие с адвокатските съвети в страната.

 **3.2.** Активно и ефективно взаимодействие с други органи и институции в страната.

 **3.3.** Медийни кампании за разясняване на рисковете от нелоялната конкуренция.

 **4. Подобряване на социалното, материалното и професионалното положение на адвокатите.**

 **4.1.** Търсене на възможности за намаляване на оперативните разходи на адвокатите и адвокатските дружества чрез сключване на „корпоративни" договори с мобилни оператори, здравни застраховки, болнични заведения, банки и пр.

 **4.2.** Оптимизация работата по общи за адвокатурата въпроси чрез активно взаимодействие с адвокатските съвети.

 **4.3.** Ефективно и икономично управление на финансовите средства.

 **4.4.** Модернизиране на политиката по социална дейност.

 **4.5.** Повишаване професионалната квалификацията на адвокатите.

 **IIІ. НАЧИНИ И СРЕДСТВА ЗА ПОСТИГАНЕ НА ЦЕЛИТЕ**

1. **Начини и средства за постигане на цел № 1**

**1.1. Продължаване на работата по организация за внасяне на ЗИДЗА в Народното събрание и осигуряване на предпоставки за приемането му.**

- Разясняване на приетите от Висшия адвокатски съвет промени в Закона за адвокатурата (ЗА) сред адвокатите от страната, включително чрез организиране на срещи с адвокатските съвети;

- Предприемане на действия, свързани с разясняване на предлаганите промени в ЗА сред останалите професионални юридически и неюридически общности, включително чрез организиране на кръгли маси, обсъждания, презентации и други подобни;

 - Дейности, свързани с разясняване на ползите от промените в ЗА за адвокатурата за българските граждани.

- Провеждане на национална конференция, посветена на приемането на предлаганите от Висшия адвокатски съвет промени в Закона за адвокатурата от цялата адвокатура;

- Внасяне на приетия от адвокатурата проект на ЗИД на ЗА в Народното събрание и извършване на всички действия, свързани със създаването на условия и предпоставки за приемането му през 2019 година.

**1.2. Финализиране на работата по изменение на Наредба № 3 от 29.10.2004 г.** **за водене и съхраняване на регистрите от адвокатските съвети.**

- Извършване на предварителна оценка на въздействието на измененията на Наредба № 3;

 - Предприемане на действия, свързани с разясняване на предлаганите промени на Наредба № 3 сред адвокатите и адвокатските съвети;

 - Окончателно приемане на промените на Наредба № 3.

**1.3. Оптимизиране дейността на Комисията по правни въпроси**

-Преглед на активността и ефективността от работата на отделните специалисти, включени в списъка за подпомагане дейността на Комисията по правни въпроси и актуализиране списъка на ангажираните специалисти;

 - Подобряване организацията на работата;

 - Медийна кампания за популяризиране правомощието на ВАдвС във вр. чл. 150, ал. 4 от Конституцията на Република България да сезира Конституционния съд с искане за установяване на противоконституционност на закон, с който се нарушават права и свободи на гражданите.

**2. Начини и средства за постигане на цел № 2.**

 **2.1.** Провеждане на конференции:

 - Международна конференция по въпросите за арбитража, организирана съвместно със Софийски адвокатски съвет;

 - Международна конференция на тема: „*Чуждестранните инвестиции и инвестициите в недвижими имоти - европейски и български регламенти*" - съвместно с UIA и Софийски адвокатски съвет;

 - Международна конференция на тема: „ *Етичните правила на участниците в правосъдието - гаранция за справедлив процес*" - съвместно със Софийския адвокатски съвет;

 - Конференция „*Диалогът между правните професии*";

 - Конференция, свързана с въпросите на дигиталната адвокатура.

 **2.2.** Провеждане на кръгли маси:

 - Детското правосъдие - адвокатурата - лидер в работата по създаване и отстояване мерките за закрила на детето;

 - Нелоялната конкуренция - дефиниране на проблема; формулиране на целите; среща на работната група с потенциални партньори и привличането им; определяне на бюджет;

 **2.3.** Провеждане на кампании:

 - „*Битката срещу фалшивите новини - битка за право*" – адвокатурата - лидер на тази битка с привличане на широк кръг партньори от институции и органи.

 **2.4.** Работа по осъществяване на Комуникационната стратегия на българската адвокатура.

 - Подобряване на вътрешната комуникация - между ВАдвС и АС от страната; Между ВАдвС и отделните адвокати и адвокатски дружества;

 - Подобряване на външната комуникация;

 - Обучение по изпълнение на Комуникационната стратегия на българската адвокатура;

 - Провеждане на среща с ръководители на медии.

 **2.5.** Празничен календар - годишнини, дни на адвокатурата, официални празници и др.

 **3. Начини и средства за постигане на цел № 3.**

 **3.1.** Анализ на проблема - дефиниране, проявления, видове лица, упражняващи нелоялна конкуренция, рискове за адвокатите и за техните клиенти.

 **3.2.** Търсене на законодателни промени и като резултат от тях - ангажиране на отговорност на съответните лица.

 **3.3.** Кампания с цел разясняване на гражданите за рисковете, на които са изложени при извършване на действия свързани с нелоялна конкуренция.

 **3.4.** Разобличаване и широко огласяване на порочните практики.

 **3.5.** Предложения за законодателни промени, свързани с премахване на нелоялната конкуренция.

 **4. Начини и средства за постигане на цел № 4.**

 **4.1.** Съдействие при създаване на технологични възможности за използването на информационните технологии с цел разширяване кръга от ползващи обученията, предоставяни от ЦОА „Кръстю Цончев“;

 **4.2.** Провеждане на „Дни на адвокатурата" съвместно с ЦОА „Кръстю Цончев".

 **4.3.** Провеждане от Висшия адвокатски съвет на две работни
срещи с председателите на адвокатските съвети, отделно от провежданите национални конференции, по важни организационни въпроси, вкл. свързани с приложение на ЗПП.

 **4.4.** Провеждане на изнесени заседания на Висшия адвокатски съвет с
адвокатски съвети от един регион.

 **4.5.** Провеждане от Висшия адвокатски съвет на работна среща със секретарите и счетоводителите на адвокатските съвети.

 **4.6.** Изработване на единна деловодна система, включително и през подобрения сайт на Висшия адвокатски съвет.

 **4.7.** Въвеждане на регламент за подпомагане на:

- Книги и други авторски трудове с научна, библиографска и/или публицистична стойност.

 - Адвокатски съвети, партньорски организации (СЮБ, юридически факултети и др.) за развитие на материалната база и др., като се изготви и въведе **договор за спонсорство** с включване на изрично задължението за получилия съответното подпомагане за задължително изписване/позоваване на спонсорството и неговия автор и задължение за отчет на предоставените средства.

 - Други - благотворителни кампании.

 **4.8.** Продължаване на дейностите по въвеждане на Е-адвокатура.

**ІV. ГРАФИК НА ДЕЙНОСТИТЕ**

**м. януари 2019 г.:**

11.01.2019 г. - Заседание на Висшия адвокатски съвет.

18.01.2019 г. - Заседание на Висшия адвокатски съвет.

26 и 27.01.2019 г. - Общи събрания на АК в страната.

**м. февруари 2019 г.**

08.02.2019 г. - Заседание на Висшия адвокатски съвет.

22.02.2019 г. - Заседание на Висшия адвокатски съвет.

23 и 24.02.2019 г. – Общо събрание на адвокатите от страната.

**м. март 2019 г.:**

**03.03.2019 г. – Официален празник (поднасяне на венец от името на ВАдвС) по време на тържествената церемония, участие в честването.**

15.03.2019 г. - Заседание на Висшия адвокатски съвет.

22 и 23.03.2019 г. - Международна конференция по въпросите за арбитража, гр. София (съвместно със Софийския адвокатски съвет).

29.03.2019 г. - Заседание на Висшия адвокатски съвет.

**м. април 2019 г.:**

19.04.2019 г. - Заседание на Висшия адвокатски съвет.

12-13.04.2019 г. - Международна конференция на тема: „*Чуждестранните инвестиции и инвестициите в недвижими имоти – европейски и български регламенти*“ (съвместно с UIA).

**16.04.2019 г. – Ден на конституцията и** **юриста**

🡪 Кръгла маса „*Диалога между правните професии*“ – зала „Изток“, Народно събрание;

**🡪140 години от приемането на Търновската конституция – тържествено отбелязване.**

**28.04.2019 г. – Великден.**

**м. май 2019 г.:**

**01, 06(07).05.2019 г.– официални празници.**

10 и 11.05.2019 г. - Международна конференция на тема: „ Етичните правила на участниците в правосъдието – гаранция за справедлив процес“ – София (съвместно със Софийския адвокатски съвет).

17.05.2019 г. - Заседание на Висшия адвокатски съвет.

….05.2019 г. - Изпит за адвокати и мл. адвокати - пролетна сесия.

24.05.2019 г. - **Официален празник (поднасяне на венец от името на ВАдвС) по време на тържествената церемония.**

31.05.2019 г. - Заседание на Висшия адвокатски съвет.

- Последна седмица на м. май 2019 г. – **кръгла маса във връзка с проблемите с нелоялната конкуренция.**

**-** Провеждане на среща с ръководители на медии.

**м. юни 2019 г.:**

 01.06.2019 г. – „Дни на адвокатите“.

14.06.2019 г. – Изнесено заседание на Висшия адвокатски съвет в гр. Пловдив.

15.06.2019 г. – Национална конференция на българската адвокатура – домакин Адвокатска колегия – Пловдив.

**м. юли 2019 г.:**

19.07.2019 г. - Заседание на Висшия адвокатски съвет.

**м. август 2019 г.**

**м. септември 2019 г.:**

**06.09.2019 г. –** Съединение на България – официален празник – участие на представители на ВАдвС в тържествените чествания в гр. Пловдив и поднасяне на венец.

13.09.2019 г. - Заседание на Висшия адвокатски съвет

**22(23,24).09.2019 г.** – **Ден на българската независимост – официален празник - участие на представители на ВАдвС в тържествените чествания в гр. Пловдив и поднасяне на венец.**

**м. октомври 2019 г.:**

11.10.2019 г. - Заседание на Висшия адвокатски съвет

12.10.2019 г. - Национална конференция – домакин АК – София

- Конференция, свързана с въпросите на дигиталната адвокатура.

…10.2019 г. - Заседание на Висшия адвокатски съвет.

**25.10.2019 г. – Ден на европейските адвокати.**

**м. ноември 2019 г.:**

08.11.2019 г. - Заседание на Висшия адвокатски съвет. Среща с председателите на адвокатските съвети от страната.

**22-ри ноември – Ден на българската адвокатура.**

29.11.2019 г. - Заседание на Висшия адвокатски съвет.

**м. декември 2019 г.:**

13.12.2019 г. - Заседание на Висшия адвокатски съвет.

**24,25,26.12.2019 г. – Коледа – официален празник.**

 ВИСШ АДВОКАТСКИ СЪВЕТ